Dansk Folkeparti står til at få et kanonvalg. Partiet, der i øjeblikket har tre nordjyder på tinge, har på mange mindre valgsteder fået et rigtig flot valg og står også i prognoserne til at få stor fremgang. Således også på Læsø hvor 84,4 procent af de 1490 stemmeberettigede afgav deres stemme. 29,5 procent af stemmerne gik til Dansk Folkeparti. Det er en fremgang på hele 10,5 procent. Radikale, Konservative og ikke mindst SF og Venstre får til gengæld markant tilbagegang. SF går hele 4, 7 procent tilbage til blot 2,2 procent af stemmerne. Klokken 21.33 er 33.0 procent af de nordjyske stemmer talt op og billedet minder langt hen ad vejen om Læsøs valgresultat.
På Læsø giver knap hver tredje vælger deres stemme til Dansk Folkeparti.